หุ้นเช้า14มี.ค.ปิดบวก 10.67 จุด
ดัชนีภาคเช้า 14 มี.ค. ปิดที่ระดับ 1,164.23 จุด เพิ่มขึ้น 10.67 จุด มูลค่าการซื้อขาย17,270.24 ล้านบาท
14 มี.ค. 2555

ดัชนีภาคเช้า 14 มี.ค. ปิดที่ระดับ 1,164.23 จุด เพิ่มขึ้น 10.67 จุด มูลค่าการซื้อขาย17,270.24 ล้านบาท   




ดัชนีหุ้นไทยปิดทำการในช่วงครึ่งวันเช้าของวันที่ 14 มี.ค.ที่ระดับ 1,164.23 จุดเพิ่มขึ้น 10.67 จุด ด้วยมูลค่าการซื้อขายทั้งสิ้น 17,270.24 ล้านบาท   
ทั้งนี้ มี 3 หลักทรัพย์ที่ทำให้ตลาดหุ้นไทยเช้าวันนี้ยืนบวกได้นั่นคือ PTT ปิดที่ระดับ 349 บาท เพิ่มขึ้น 7.00 บาท ราคาหุ้นที่ปรับเพิ่มขึ้นมีผลต่อตลาด 2.4683 จุด SCB  ปิดที่ระดับ 135 บาท เพิ่มขึ้น 2.50 บาท ราคาหุ้นที่ปรับเพิ่มขึ้นมีผลต่อตลาด 1.0473 จุด และ KBANK ซึ่งปิดที่ระดับ 150.00 บาท เพิ่มขึ้น 2.50 บาท ราคาหุ้นที่ปรับเพิ่มขึ้นมีผลต่อตลาด 0.7386 จุด 
นักวิเคราะห์บล.บัวหลวงกล่าวว่า  ตลาดหุ้นไทยปรับตัวขึ้นตามตลาดหุ้นในภูมิภาค หลังจากสหรัฐประกาศตัวเลขเศรษฐกิจออกมาดี    แต่อย่างไรก็ตามตลาดระยะสั้นยังคงผันผวนและมีความเสี่ยงต่อการลงทุน   และตลาดมีความเสี่ยงต่อการถูกขายทำกำไร  ดังนั้นจึงแนะนำให้หลีกเลี่ยงหุ้นขนาดใหญ่กลุ่มปิโตรเคมีและพลังงานเนื่องจากส่งสัญญาณอ่อนกว่าตลาด แต่เลือกเล่นและเน้นหุ้นกลุ่มที่มีสัญญาณแข็งแกร่งมากกว่าตลาดได้แก่หุ้นกลุ่ม ICT  
บล.เอเซียพลัส คาดดัชนีจะกลับมาทดสอบ 1,174 จุดอีกครั้ง หลังความเชื่อมั่นของนักลงทุนทั่วโลกเพิ่มมากขึ้นเนื่องจาก ธ.พ. 15 แห่งในสหรัฐผ่าน Stress Test เป็นการสะท้อนว่า ธ.พ. เหล่านี้จะอยู่รอดปลอดภัยแม้จะเกิดวิกฤติเศรษฐกิจโลกก็ตาม คาดว่าหุ้นใหญ่กลุ่ม ธ.พ. (BBL) สื่อสาร (DTAC) และ กลุ่มที่เชื่อมโยงกับเศรษฐกิจโลก เช่น  PTT, PTTGC,  จะกลับมานำตลาด